Αθήνα, 31 Αυγούστου 2020

**To πρώτο διαδικτυακό YouthSpeak Forum είναι εδώ!**

***Η μεγαλύτερη εκδήλωση από νέους για νέους είναι γεγονός για μια ακόμα χρονιά και αυτή την φορά διαδικτυακά, δίνοντας σου την δυνατότητα να κάνεις “Unmute” από την αναπαυτική πολυθρόνα του σπιτιού σου.***

Τα τελευταία χρόνια η AIESEC Ελλάδος πραγματοποιεί με επιτυχία το YouthSpeak Forum, την συνάντηση ταλαντούχων νέων με οργανισμούς και επιχειρήσεις, σε Αθήνα και Θεσσαλονίκη και **για πρώτη φορά αυτό το φθινόπωρο θα λάβει χώρα διαδικτυακά με πανελλαδική εμβέλεια**, προκειμένου να διασφαλιστεί η προστασία της υγείας όλων όσων παρευρεθούν. Εν ολίγοις, το **YouthSpeak Forum 2020: Unmute**, που ήταν δύο ξεχωριστά events στην Αθήνα και την Θεσσαλονίκη θα συγχωνευτούν σε μια ενιαία εκδήλωση που θα πραγματοποιηθεί στις **10-11 Οκτωβρίου.**

Το YouthSpeak Forum είναι ένα forum από νέους για νέους, που διοργανώνεται ετησίως με σκοπό την ενημέρωση και την ευαισθητοποίηση των νέων πάνω στους [**17 Στόχους Βιώσιμης Ανάπτυξης**](https://www.globalgoals.org/)που τέθηκαν από τον ΟΗΕ το 2015. Την διοργάνωση του forum αναλαμβανει η AIESEC, ο μεγαλύτερος νεανικός οργανισμός παγκοσμίως που στοχεύει στην ανάπτυξη ηγετικών χαρακτηριστικών στους νέους ηλικίας 18-30 ετών, μέσα από εμπειρίες διαπολιτισμικών ανταλλαγών. Πρόκειται για μια συνάντηση νέων με εταιρείες και οργανισμούς διαφόρων κλάδων με στόχο την πραγματοποίηση μιας συζήτησης γύρω από κοινωνικά θέματα που μας απασχολούν σε παγκόσμιο, αλλά και εθνικό επίπεδο. Σχετικές ενημερώσεις αναφορικά με τις εξελίξεις και την ατζέντα του event θα αναρτηθούν στον λογαριασμό του YouthSpeak Forum σε [Facebook](https://www.facebook.com/YouthSpeakForumGreece) και [Instagram](https://www.instagram.com/ysf_greece/?fbclid=IwAR0Dv293kkgJP_osL5YO_49cQKJZw0Uzh41lcb5GwfvwHyy3zKVppnQVyi0).

**Φέτος οι αποστάσεις εκμηδενίζονται και μπορείς να παρακολουθήσεις το YouthSpeak Forum από οποιοδήποτε σημείο θες. Κάνε “Unmute” και κλείσε το εισιτήριο σου εδώ:** [**https://ysfgreece2020.eventbrite.com/**](https://ysfgreece2020.eventbrite.com/?fbclid=IwAR0F5Lak0FbxAeRtWencwveirNUuZoKj2lL9w2lK36QruuJpfftQREQXd4U)